*Прессъобщение*

*Община Смядово*

*успешно приключи реализацията на проект*

*по Оперативна програма „Развитие на човешките ресурси”*

*Община Смядово,* в качеството си на бенефициент, успешно приключи реализирането на проект „Предоставяне на иновативни социални услуги за активно включване в община Смядово”. Проектът се осъществява с финансовата подкрепа на Оперативна програма „Развитие на човешките ресурси”, съфинансирана от Европейския съюз чрез Европейския социален фонд, в изпълнение на Договор за директно предоставяне на безвъзмездна финансова помощ № BG05M9OP001-2.005-0048-C04.

Основната цел на проекта беше да се създаде пример за комплексна подкрепа и качествена социална услуга за реално нуждаещите се лица, съобразно техните индивидуални потребности. Това беше постигнато чрез изпълнението на специфичните цели: Разширяване на възможностите за подобряване качеството на живот на хората с увреждания и техните семейства и повишаване на мотивацията им за независим и самостоятелен начин на живот чрез насърчаване на равните възможности на тези лица за заетост и интеграция на пазара на труда; Реализация на комплексни действия в посока улесняване достъпа до заетост на уязвими групи и на лицата, които полагат грижи за близките си с увреждания, чрез предоставяне на комплекс от социални и здравни услуги и създаване и функцониране на иновативна форма на социални услуги в общността.

Дейностите на проекта стартираха на 01.07.2017 г. и те бяха насочени към следните целеви групи:

* Икономически неактивни лица;
* Хора с увреждания и техните семейства;
* Семейства с деца с увреждания;
* Деца и възрастни в риск.

Чрез реализиране дейностите по проекта се допринесе за повишаване на мотивацията на неактивните лица за активно поведение на пазара на труда. След предоставяне на обучение на 27 лица, те бяха мотивирани да търсят работа, да работят или да се регистрират в бюрото по труда. Професионалното ориентиране и консултиране спомогна за придобиване на умения за активно поведение на пазара на труда и трудова реализация.

Бяха изпълнени следните 11 заложени дейности:

Дейност 1. *Дейност за организация и управление на проекта*

Сформиран беше Екип за организация и управление на проекта, който ръководеше и изпълняваше стриктно заложените дейности.

Екипът включваше 4 членове: ръководител - 1, технически сътрудник-1; координатор - 1, счетоводител - 1.

Резултат от изпълнението на дейността е осъществяване на качествено управление на проекта.

Дейност 2. *Дейност по информация и комуникация*

Целта на дейността беше информиране на обществеността за дейностите на проекта и оказаната финансова помощ от фондовете на Европейския съюз. В резултат от изпълнението на дейността: бяха проведени 2 информационни събития - в началото и преди приключването на дейностите по проекта с цел популяризиране на дейностите и резултатите; бяха направени публикации в местни вестници и текущи публикации в официалния сайт на Община Смядово с информация за проекта, реализираните дейности и финансиращата програма.

Дейност 3. *Професионално информиране и консултиране, вкл. по въпроси относно упражняването на трудови и осигурителни права на лицата, полагащи грижи за зависими членове или на хората с увреждане*

Етапи на изпълнение на дейността:

Беше извършено идентифициране на икономически неактивните лица и активиране за включването им в пазара на труда; лица, полагащи грижи за зависими членове на техните семейства и на хора с увреждания.

Проведе се професионално информиране и консултиране, включващи информиране и консултиране; насочване към обучение на възрастни; популяризиране на възможностите за кариерно развитие. Професионално ориентиране се осъществи с цел подпомагане на лицата в съответствие с техния личностен профил и индивидуални характеристики при избора им на професия, подходящо обучение и кариерно развитие.

Дейност 4. *Осигуряване на заетост на лицата, от целевите групи след предоставяне на обучение на длъжности, попадащи в обхвата на единични групи професии от 2 до 9 клас от НКПД 2011 г., за период от 6 месеца*

В изпълнение на дейността беше осигурена заетост на лицата /работодател – Община Смядово/, полагащи грижи за зависими членове на техните семейства и на хората с увреждания, след предоставяне на обучение за период от 6 месеца, според техните личностни характеристики.

Дейност 5. *Адаптиране и оборудване на работно място за лицата с увреждания*

Социален ефект от реализацията на дейността: Бяха разкрити две работни места за хора с увреждания за 6 месеца, като беше извършено адаптиране на помещение и закупуване на необходимото оборудване.

Чрез изпълнението на дейността се постигна интегриране на две безработни лица с трайно намалена работоспособност в обичайна трудова среда; ресоциализация на лицата в обществото посредством създаване на възможност за социални контакти извън обичайната семейна среда; осигуряване на възможност за кариерно развитие на лицата и повишаване на професионалната им квалификация; Изпълнението на дейността беше успешен пример за популяризиране на възможностите за работа на хората с увреждания.

Дейност 6. *Подобряване достъпа до здравеопазване и промоция на здравето, вкл. чрез иновативни междусекторни услуги в общността и в домашна среда, според индивидуалните потребности на човека с увреждане и чрез информационно-образователни и здравно-консултативни услуги*

Бяха проведени 6 здравни беседи и 5 здравни кампании

Бяха поканени медицински специалисти: диетолог, кардиолог, ендокринолог, невролог, психолог.

Дейност 7. *Разкриване на Център за социална рехабилитация и интеграция в гр. Смядово, общ. Смядово*

Разкрита беше социална услуга „ЦСРИ“, в съответствие на приложимите нормативни актове, регламентиращи реда и условията за предоставяне на социални услуги. Услугата се предоставяше в общинска сграда, която е ремонтирана и има подходящо обзавеждане за предоставяне на социалната услуга и разполага с кабинети за провеждане на разнообразните програми за подкрепа на Центъра. Беше назначен екип от специалисти в състав: социален работник 1, трудотерапевт - 1, рехабилитатор – 1, логопед – 1, психолог – 1.

Общо 63 лица, от които 11 деца се възползваха от програмите за подкрепа в ЦСРИ.

Дейност 8. *Разкриване на социална услуга в общността «Личен асистент»*

Социалната услуга „Личен асистент“ се предоставяше според изискванията на операцията "Активно включване", Методиката за предоставяне на социална услуга "Личен асистент" и ППЗСП; предоставена услуга от 12 лични асистенти, оказана помощ на потребители на услугата - 15 лица.

Дейност 9. *Разкриване на социална услуга в общността «Социален асистент»*

Назначени бяха общо 13 бр. социални асистенти, които предоставяха услугата общо на 78 потребители. Бяха създадени досиета на потребителите на социалната услуга, създадени бяха досиета на социалните асистенти, изготвени индивидуални планове и графици за работа.

Дейност 10. *Иновативна социална услуга – „Мобилен екип за подкрепа в домашна среда, чрез предоставяне на социално-здравни услуги за активно включване“*

За предоставяне на иновативната социална услуга – „Мобилен екип за подкрепа в домашна среда, чрез предоставяне на социално-здравни услуги за активно включване“, беше сформиран мобилен екип в състав: водещ социален работник - 1, медицинска сестра - 1, шофьор - 1, сътрудник социални дейности – 1.

Услугата включваше пакет от социални дейности в подкрепа на хора с увреждания и възрастни хора в риск, които живеят в домашна среда: асистентска почасова подкрепа в дома за дейности, в които потребителят среща трудности, професионална подкрепа от социален работник, психолог, медицинска сестра, в зависимост от потребностите в домашна среда, дистанционна подкрепа на 10 лица в ситуация на риск-чрез подаване на сигнал от страна на потребителя, чрез персонално оборудване/дистанционна грижа/, което водеше до връзка с мониторинг център. След приемане на сигнала мобилната група извършваше посещение в дома, за да окаже необходимото съдействие и помощ на нуждаещото се лице - потребител.

Дейност 11. *Обновяване и текущ ремонт на помещенията, в които ще се предоставят услугите и доставка на подходящо оборудване и обзавеждане*

При реализацията на дейността бяха изпълнени доставки на оборудване и обзавеждане на помещенията, където се предоставяха социалните услуги по проекта, чрез възлагане - проведена процедура за избор на изпълнител по Закона за обществените поръчки.

*Като една от добрите услуги, предоставяни по проекта се отчита възможността за използване на специализирано транспортно средство за хора с увреждания,* благодарение на което потребителите по проекта имаха достъп до здравни услуги, предоставяни от медицински специалисти и лечебни заведения, намиращи се в градовете Велики Преслав, Шумен и Варна. Също така бяха превозвани медицински лаборанти до домовете на хората, с ограничена двигателна активност, бяха закупувани лекарствени средства, които липсват в местните аптеки. Хора с увреждания бяха превозвани при посещения на социални мероприятия.

*Иновативна социална услуга*, която се предоставяше по проекта и която е единствена по рода си в област Шумен, е т. нар. дистанционна грижа – „паник-бутон“. 10 лица с увреждания и които са трудно подвижни и в невъзможност за самообслужване и потребност от постоянна грижа, се възползваха от тази услуга, като те имаха възможност, чрез паник-бутона да сигнализират за проблем, който се регистрираше в журнал и в зависимост от проблема, екипът на проекта предприемаше съответни адекватни мерки за решаване на възникналата ситуация. Най-често, потребителите сигнализираха при наличието на здравословен проблем, на който се отзоваваха социалния работник, медицинската сестра и при необходимост се сигнализираше в Центъра за спешна медицинска помощ.

*Успешната реализация на горепосочения проект е предпоставка и гаранция за създаване на устойчив модел за осигуряване на достоен живот и предоставяне на качествени социални услуги за активно включване в домашна среда за хора, които са в частична или пълна невъзможност за самообслужване и са в риск от социална изолация.*

*Община Смядово* има удоволствието да Ви покани на *Заключителната пресконференция* по повод представяне на осъществените дейности, постигнатите цели и резултати, вследствие от успешната реализация на визирания проект. Събитието ще се проведе на *27.11.2018 г.* от *11:00 ч.,* в Музеен комплекс - гр. Смядово, ул. „Черковна” № 4.